Meliton Sardesest

Meliton Sardesest (kreeka keeles Μελίτων Σάρδεων, Melítōn Sárdeōn), eestikeelses õigeusu traditsioonis Sardese püha piiskop Meliton, on 2. sajandil elanud (surnud u 180) kristlik autor, keda loetakse apologeetide hulka. Teda austatakse pühakuna nii katoliku kui ka õigeusu kirikus ning tema mälestuspäeva tähistatakse 1. aprillil.

 Eluloolist 
Melitoni elust on teada väga vähe, teda ja tema teoseid on mainitud Eusebiose "Kiriku ajaloos"http://www.newadvent.org/cathen/10166b.htm. Ta oli piiskop Sardese linnas Smyrna lähedal Lääne-Anatoolias ja Eusebiose teate kohaselt reisis pühale maale, et tutvuda seal juutide pühade käsikirjadega. Temalt pärineb vanim vana testamendi kaanon, mis sarnaneb juutide tanahiga.

 Teosed 
Tema teostest on säilinud üksikuid osi. Eusebiose teate järgi on ta kirjutanud apoloogia kristlusele Marcus Aureliuse vastu ajavahemikus 172–177, "Eklogai", mis sisaldab Vana Testamendi kaanonit, ja muid proosateoseid (kokku nimetab ja tsiteerib Eusebios 19 teost). Melitoni kuulsaim kirjutis on värssjutlus "Peri pascha" (kreeka keeles 'ülestõusmispühast') mis kõneleb lunastusloost, Iisraeli truudusetusest ning Kristuse kannatamisest ja ülestõusmisest. Ositi on säilinud kolmes käsikirjas: papüürus Chester Beatty XIIhttp://www.csntm.org/manuscript/View/BP_XII, papüürus Bodmer XIIIhttp://www.worldcat.org/title/papyrus-bodmer-xiii-meliton-de-sardes-homelie-sur-la-paque-manuscrit-du-iiie-siecle/oclc/42893650https://bodmerlab.unige.ch/fr/constellations/papyri/barcode/1072205366 ja papüürus Oxyrhynchos 6000Review. Christian Oxyrhynchus. Texts, documents and sources. Baylor University Press, 2015. - The Journal of Ecclesiastical History, 67, 4, lk 853. Kirjatöö on arvatavasti seotud algkristlaste hümnoloogiaga ja on ilmselt mõjutanud hilisemaid kirikulaule ja jutlusiMetropoolia 63, 2013. lk 12.

 Viited 

 Välislingid 
 Meliton Sardesest Catholic Encyclopedia veebiväljaandes
 Meliton Sardesest koguteoses Ante-Nicene Fathers, ingliskeelne tõlge
 Meliton Sardesest Eusebiose teoses "Kiriku ajaloost", ingliskeelne tõlge
 Meliton Sardesest Eusebiose teoses "Kiriku ajaloost" (kreekakeelne originaaltekst)
 Katkend teosest "Peri pascha" (tõlkija teadmata) EAÕK ajalehes Metropoolia nr 63, lk 12
 Melitoni Sardesest tekstide inglise tõlkeid ja tema kaasaegseid kirjutisi portaalis Early Christian Writings

Kategooria:Piiskopid
Kategooria:Pühakud
Kategooria:Kirikuisad